ualmindelig Tykkelse, og deres Sammenføjninger ændres; Knoglerne 
skyde sig tildels ind over hverandre og mødes i stærkt skælformede, 
dybt udfligede brede Sømme. Ogsaa Trommebenet er blevet tilbage 
i Væxten. 
Trommebenet har hos Hvalerne faaet en Egenskab, der gjen- 
findes hos flere andre Pattedyr, der leve i Havet, og som sikkert 
påa en eller anden Maade maa være afhængig af Livet i Vand: 
det er dannet af tyk, stenhaard Knoglemasse. Allerede hos de 
oprindeligste Hvaler, Zeuglodontiderne, er der fremkommet en 
ejendommelig Form for Trommebenets Fortykkelse: dets Indervæg 
er bagtil fortykket i en paafaldende Grad; denne Egenhed gjen- 
findes hos alle Hvaler; men i en særlig udpræget Grad viser den 
sig hos Balænopterinerne, og hos de oprindeligste af dem lige saa 
klart som hos de øverste. 
En stor Del af sine paafaldende Egenskaber faar Balænoptera 
først som fuldvoxen; en mærkelig Række af Ændringer gjennem- 
gaar Hovedskallen i Løbet af Dyrets Liv, som det indgaaende og 
klart er paavist af Eschricht (Undersøgelser over Hvaldyrene, 
5te Afhandling, Finhvalernes Osteologi og Artsadskillelse; Vidensk. 
Selsk. naturv. og mathem. Afhandl., XII. Del, 1846, p. 225—396, 
pl. IX—XVI). 
Den jordfundne Bardelival fra Odderup minder i de fleste 
af sine Egenskaber stærkt om en spæd Unge af Balænoptera, til 
Trods for sin voxne eller næsten voxne Alder. En oprindelig 
Egenskab har den dog, der er helt fremmed for den unge Balæ- 
noptera: det knoldformet fremståaende Fæste for M. rectus capitis 
anticus major, en Lighed med Rhachianectes. 
Lignende Egenskaber som hos Odderup-Hyalen, i forskjellig 
Grad udprægede, kunne findes hos mange andre uddøde Bardehvaler, 
der nærmest slutte sig til Nutidens Finhvaler, Balænopterinerne. 
Kundskaben om de uddøde, tertiære, Finhvaler er endnu saa 
mangelfuld, og de staa hverandre saa nær, at der er Grund til at 
sammenligne med hele Rækken af de opstillede Former, naar det 
gjelder en Bestemmelse af Odderup-Arten. 
